recursal/SuperWikiNEXT-32B huggingface dataset:
Ο **Κουνουπιέρης** (επιστημονική ονομασία *Gambusia affinis*) είναι είδος ψαριού του γλυκού νερού. Είναι μικρό σε μέγεθος. Το θηλυκό μπορεί να διακρίνεται από το αρσενικό από το μεγαλύτερο μέγεθος και από ένα σημείο στο οπίσθιο μέρος της κοιλιάς. Το όνομα *κουνουπιέρης* δόθηκε επειδή η διατροφή του εν λόγω ιχθύος μερικές φορές αποτελείται από μεγάλο αριθμό νυμφών κουνουπιών, σε σχέση με το σωματικό μέγεθος του. Ζει στα γλυκά νερά σε φράκτες ή δεξαμενές.

Παραπομπές
----------

1. 1 2  «Κουνουπιέρης». *www.polignosi.com*. Αρχειοθετήθηκε από το πρωτότυπο στις 16 Ιανουαρίου 2020. Ανακτήθηκε στις 16 Ιανουαρίου 2020.

Βιβλιογραφία
------------

* Vinogradova, Elena Borisovna (2000). *Culex pipiens pipiens mosquitoes: taxonomy, distribution, ecology, physiology, genetic, applied importance and control*. Pensoft Publishers. ISBN 978-954-642-103-6. Ανακτήθηκε στις 29 Απριλίου 2011.
* Wallus, Robert· Simon, T.P. (1990). *Reproductive Biology and Early Life History of Fishes in the Ohio River Drainage*. Taylor & Francis. ISBN 978-0-8493-1921-1.

Εξωτερικοί σύνδεσμοι
--------------------

* Gambusia Control Homepage
Το **Ντουράνγκο** (Durango) είναι κωμόπολη και δήμος του εσωτερικού της επαρχίας της Βισκαΐας στη Χώρα των Βάσκων στη βόρεια Ισπανία. Ιστορικά αποτέλεσε σημαντικό πυρήνα συγκοινωνιών ευρισκόμενο στον δρόμο μεταξύ Μπιλμπάο και Σαν Σεμπαστιάν στην κοιλάδα του ποταμού Ιμπαϊθάμπαλ γεγονός που ενισχύθηκε με την κατασκευή της σιδηροδρομικής γραμμής Μαδρίτης - Ιρούν. Όπως και οι υπόλοιπες βασκικές πόλεις, την δεκαετία του 1960 και 1970 δέχθηκε σημαντικό αριθμό εσωτερικών μεταναστών από την Ανδαλουσία και την Εξτρεμαδούρα και έκοτε θεωρείται η σημαντικότερη κωμόπολη της επαρχίας έξω από τη Μητροπολιτική Περιοχή του Μπιλμπάο. Το 2017 είχε 29.328 κατοίκους.

Με τη σειρά του έχει δώσει το όνομα στις ομώνυμες πόλεις στο Μεξικό και ΗΠΑ.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.
2. ↑  «INEbase / Demografía y población /Padrón. Población por municipios /Cifras oficiales de población de los municipios españoles: Revisión del Padrón Municipal / Resultados». *www.ine.es* (στα Ισπανικά). Ανακτήθηκε στις 1 Ιουλίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 242767187
* LCCN: n78028579
* GND: 7727311-4

 |

 |
Ο **Κουντεγιάρ** (ρωσικά: Кудеяр‎), υποτίθεται από τον Οίκο των Ρουρικιδών, είναι θρυλικός ήρωας τού Ρωσικού λαού. Η ιστορία του περιγράφεται στο ομώνυμο μυθιστόρημα (1875) τού Νικολάι Κοστομάροβ.

Βιογραφία
---------

Ο Βασίλι Γ΄ τσάρος της Ρωσίας (γιος της (Ζωής) Σοφίας Παλαιολογίνας) είχε πρώτη σύζυγο τη Σολομονίδα Σαμπούροβνα, την οποία διαζεύχθηκε, επειδή δεν του έκανε τέκνα και τη φυλάκισε σε μονή. Έτσι μπόρεσε να κάνει δεύτερο γάμο με την Έλενα Γκλίνσκαγια και είχε τέκνα τον Ιβάν Δ΄ της Ρωσίας και τον Γιούρι του Ούγκλιτς. Η πρώτη σύζυγος έγινε μετέπειτα η αγία Σολομονίδα τού Σούζνταλ.

Σύμφωνα με τον θρύλο η Σολομονίδα έπειτε από λίγους μήνες γέννησε έναν γιο, ο οποίος πήγε λαθραία στους Κοσσάκους, που ζούσαν κατά μήκος τού ποταμού Ντον και εκεί έγινε ο ατρόμητος στρατηγός τους (ataman) και ήρωας σαν τον Ρομπέν των δασών.

Στην πραγματικότητα υπήρχαν αρκετοί ληστές με το όνομα αυτό. Υπάρχει μία επιστολή ενός βογιάρου της Μόσχας από την Κριμαία προς τον Ιβάν Δ΄ τον *τρομερό*, όπου αναφέρει πως "υπάρχει μόνο ένας ληστής εδώ, ο αθεόφοβος Κουτεγιάρ". Το όνομα είναι προφανώς περσικό και είναι σύνθεση των λέξεων *θεός* και *άνδρας*.

Πηγές
-----

* Bain, Robert Nisbet (1911). "Basil s.v. Basil III.". In Chisholm, Hugh. Encyclopædia Britannica. 3 (11th ed.). Cambridge University Press. pp. 468–469.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kudeyar  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Κουρτ Μπεκ** (*Kurt Beck*, Bad Bergzabern, 5 Φεβρουαρίου 1949) είναι Γερμανός πολιτικός, πολιτευόμενος με το SPD. Ήταν πρωθυπουργός του ομόσπονδου κρατιδίου της Ρηνανίας-Παλατινάτου από τις 26 Οκτωβρίου 1994 ως τις 15 Ιανουαρίου 2013 και από το 2006 μέχρι το 2008 ήταν πρόεδρος του κόμματος.

Είναι γιος πλινθοκτίστη και εργάστηκε ως ηλεκτρολόγος μηχανικός και εκπρόσωπος των εργαζομένων σε εργατικά συμβούλια. Είναι παντρεμένος και έχει έναν γιο. Από το 1972 είναι μέλος του Σοσιαλδημοκρατικού Κόμματος.

Πρωθυπουργός της Ρηνανίας-Παλατινάτου
-------------------------------------

Το 1993 εκλέχθηκε πρόεδρος του κρατιδιακού SPD της Ρηνανίας-Παλατινάτου και το 2003 αντιπρόεδρος του ομοσπονδιακού κόμματος. Ο Μπεκ ανήκει στο ρεύμα των δεξιών σοσιαλδημοκρατών, πράγμα που φαίνεται και από τον συνασπισμό που σχημάτισε στην κρατιδιακή βουλή: προτίμησε τον συνασπισμό με το φιλελεύθερο FDP αντί με τον παραδοσιακό, αριστερό σύμμαχο των σοσιαλδημοκρατών, τους Πράσινους.

Πρόεδρος του κόμματος
---------------------

Από το 2003 ήταν αντιπρόεδρος του Σοσιαλδημοκρατικού Κόμματος, αρχικά υπό την προεδρία του Γκέρχαρντ Σρέντερ, αργότερα του Φραντς Μιντεφέρινγκ και τελικά του Ματίας Πλάτσεκ.

Κατόπιν της παραίτησης του Πλάτσεκ για λόγους υγείας στις 10 Απριλίου 2006, ο Μπεκ ανέλαβε προσωρινά τα καθήκοντα του προέδρου. Στις 14 Μαΐου εξελέγη πρόεδρος του κόμματος. 

Όταν στις 7 Σεπτεμβρίου 2008 ο υπουργός εξωτερικών Φρανκ-Βάλτερ Σταϊνμάιερ ανακοίνωσε ότι θα είναι ο υποψήφιος καγκελάριος του Σοσιαλδημοκρατικού Κόμματος στις κοινοβουλευτικές εκλογές που θα διεξάγονταν το φθινόπωρο του 2009, ο Κουρτ Μπεκ παραιτήθηκε από τη θέση του. Κατόπιν ο Σταϊνμάιερ ανέλαβε προσωρινά πρόεδρος του κόμματος.

Πηγές
-----

1. ↑  Στάινμαϊερ εναντίον Μέρκελ, *ΣΚΑΪ.gr*, 7 Σεπτεμβρίου 2008, ανακτήθηκε 27 Σεπτεμβρίου 2008

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κουρτ Μπεκ** |

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 50053560
* LCCN: n98003958
* ISNI: 0000 0000 7862 8851
* GND: 120301342
* SUDOC: 069090718
* NKC: js20060526003

 |

 |
Στο Αρχαιολογικό Μουσείο του Αμβούργου εκτίθεται τμήμα ενός ξύλινου κουπιού που βρέθηκε στη διάρκεια ανασκαφών το 1926, κοντά στο Ντούβενζεε (Duvensee), στο κρατίδιο Σλέσβιχ-Χόλσταϊν, στη Βόρεια Γερμανία. Πρόκειται για το δεύτερο παλαιότερο κουπί (μετά το κουπί που βρέθηκε στο Star Carr στην Αγγλία) και θεωρείται απόδειξη της χρήσης θαλάσσιων μέσων μεταφοράς κατά τη Μεσολιθική περίοδο. Είναι γνωστό ως το **Κουπί του Ντούβενζεε**.

Το κουπί του Ντούβενζεε
Δυτικά του χωριού Ντούβενζεε υπήρχε αρχικά μια ρηχή λίμνη που σταδιακά μετατράπηκε σε βάλτο. Στα τέλη του 18ου αιώνα ο βάλτος αποξηράνθηκε προκειμένου να δημιουργηθούν καλλιεργήσιμα εδάφη. Το 1923 ο γεωλόγος Καρλ Γκριπ (Karl Gripp), που χαρτογραφούσε την περιοχή, ανακάλυψε ένα μεσολιθικό οικισμό. Τα επόμενα χρόνια πραγματοποιήθηκαν στην περιοχή ανασκαφές από τους αρχαιολόγους Gustav Schwantes, Hermann Schwabedissen και Klaus Bokelmann κατά τη διάρκεια των οποίων ανακαλύφθηκαν το *Κουπί του Ντούβενζεε* και πολλά λίθινα αντικείμενα.

Το *Κουπί του Ντούβενζεε* έχει μήκος 52 εκ. και πλάτος, στο κάτω και πιο φαρδύ μέρος του 10 εκ. και στην λαβή, τμήμα της οποίας λείπει, 3,5 εκ. Ζυγίζει 331 γρ. και είναι κατασκευασμένο από ξύλο πεύκου. Αν και βρέθηκε σπασμένο σε περισσότερα κομμάτια ήταν διατηρημένο γενικά σε πολύ καλή κατάσταση. Αυτό οφείλονταν στο ότι τα ιζήματα από τα οποία ήταν καλυμμένο περιείχαν πολύ μικρές ποσότητες οξυγόνου και έτσι δεν ευνοήθηκε η ανάπτυξη μικροοργανισμών (μυκήτων, βακτηρίων και εντόμων) που θα κατέστρεφαν το ξύλο. Παλυνολογικές μελέτες, καθώς και βαθμονομημένες μετρήσεις ραδιενεργού άνθρακα έδωσαν ημερομηνίες από 6527 ± 49 έτη ΠΚΕ και 6311 ± 38 έτη Π.Κ.Ε.

Παραπομπές
----------

1. ↑  Αρχαιολογικό Μουσείο Αμβούργου / Helms-Museum Inventory No: MfV1926.112:182
2. ↑  Jenke, Mareike. «Ausgrabungen im Duvenseer Moor, Kreis Herzogtum Lauenburg - Zur Rekonstruktion einer Altgrabung» (στα German). *Hammaburg N.F.* **16**: 9-78 (here 10-12). ISSN 0173-0886.
3. ↑  Jenke, Mareike. «Ausgrabungen im Duvenseer Moor, Kreis Herzogtum Lauenburg - Zur Rekonstruktion einer Altgrabung» (στα German). *Hammaburg N.F.* **16**: 9-78 (here 48-49). ISSN 0173-0886.

Πηγές
-----

* Bokelmann, Klaus (2012). «Spade paddleing on a Mesolithic lake – Remarks on Preboreal and Boreal sites from Duvensee (Northern Germany)». *A Mind Set on Flint: Studies in Honour of Dick Stapert* (Elde: Barkhuis): 369–380. .
* Holst, Daniela (2010). «Hazelnut economy of early Holocene hunteregatherers: a case study from Mesolithic Duvensee, northern Germany». *Journal of Archaeological Science* (Elsevier) **37**: 2871–2880. doi:10.1016/j.jas.2010.06.028.
* Jenke, Mareike. «Ausgrabungen im Duvenseer Moor, Kreis Herzogtum Lauenburg - Zur Rekonstruktion einer Altgrabung» (στα Γερμανικά). *Hammaburg N.F.* **16**: 9-78 (here 48-49).


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Duvensee paddle  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
ο Κογιότ κάνει κανό, σε μια παραδοσιακή ιστορία
Ο **Κογιότ** είναι ένας μυθολογικός χαρακτήρας κοινός για πολλούς πολιτισμούς των αυτοχθόνων λαών της Βόρειας Αμερικής, με βάση το ζώο κογιότ (Canis latrans). Αυτός ο χαρακτήρας είναι συνήθως αρσενικός και είναι γενικά ανθρωπομορφικός αν και μπορεί να έχει κάποια σωματικά χαρακτηριστικά από κογιότ, όπως τη γούνα, τα μυτερά αυτιά, τα κίτρινα μάτια, την ουρά και τα κοφτερά νύχια. Οι μύθοι και οι θρύλοι που περιλαμβάνουν τον Κογιότ ποικίλλουν σε μεγάλο βαθμό από πολιτισμό σε πολιτισμό.

Ο Κογιότ έχει πολλά χαρακτηριστικά με τη μυθολογική φιγούρα του Κορακιού. Ο Κογιότ θεωρείται επίσης ως έμπνευση για ορισμένες φυλές.
Συντεταγμένες: 41°48′30.96″N 22°16′26.04″E﻿ / ﻿41.8086000°N 22.2739000°E﻿ / 41.8086000; 22.2739000

Το **Κοζυάκ** ή **Κοζιάκ** (σλαβομακεδονικά: Козјак‎) είναι χωριό ευρισκόμενο στα ανατολικά της Βόρειας Μακεδονίας, εντός του Δήμου του Καρμπιντσί. Το χωριό αριθμούσε 147 κατοίκους το 2002. Ευρίσκεται σε κοντινή απόσταση των Βαργάλων, αρχαία ρωμαϊκή πόλη της οποίας σώζονται ερείπια, καθώς και η Εκκλησία Αγίου Γεωργίου του Γκορνί Κοζυάκ, μια εκ των παλαιότερων της Βόρειας Μακεδονίας.

Δημογραφία
----------

Στην διάρκεια της απογραφής του 2002, το χωριό αριθμούσε:

* Σλαβομακεδόνες: 145
* Σέρβους: 2

Δείτε επίσης
------------

* Δήμος του Καρμπιντσί

Παραπομπές
----------

1. ↑  (Σλαβομακεδονικά)(Αγγλικά)Απογραφή του 2002

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kozyak  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 36°57′14.8″N 21°55′16.0″E﻿ / ﻿36.954111°N 21.921111°E﻿ / 36.954111; 21.921111

Η **Κορώνη** ήταν αρχαία ελληνική πόλη χτισμένη στον λόφο Κάστρο, πάνω από το σημερινή μεσσηνιακή κωμόπολη Πεταλίδι. Σώζονται τμήματα του τείχους, υπολλείματα κτιρίων, καθώς και ρωμαϊκές εγκαταστάσεις.

Ιστορία
-------

Η αρχαία Κορώνη ιδρύθηκε το 365 π.Χ. περίπου, από Βοιωτούς εποίκους, με επικεφαλής τον Επιμηλίδη, στη θέση που υπήρχε η αρχαία Αίπεια, μία από τις πόλεις που πρόσφερε ο Αγαμέμνονας στον Αχιλλέα και διέθετε σημαντικό λιμάνι. Τον 6ο με 7ο αιώνα μ.Χ. εγκαταλείπεται και χτίζεται η νέα πόλη, στη θέση όπου υπήρχε η αρχαία Ασίνη, εκεί που υπήρχε παλαιότερα το αρχαίο Ρίο και με τα χρόνια, εξελίχθηκε στη σύγχρονη μεσσηνιακή κωμόπολη Κορώνη.

Ονομασία
--------

Σύμφωνα με τον Παυσανία, για την προέλευση του ονόματος «Κορώνη», υπάρχουν δύο εκδοχές. Η πρώτη εκδοχή είναι ότι ιδρύθηκε από αποίκους της Κορώνειας Βοιωτίας και η δεύτερη εκδοχή είναι ότι βρέθηκε μιά χάλκινη κορώνη, νόμισμα με σήμα μια κουρούνα, κατά την ανέγερση των τειχών της.

Οικισμοί
--------

Εξέλιξη σύγχρονων οικισμών| Σύγχρονος ικισμός | Ιστορική εξέλιξη |
| --- | --- |
| Πεταλίδι | αρχαία Αίπεια | αρχαία Κορώνη | Πεταλίδι |  |
| Κορώνη | αρχαίο Ρίο | αρχαία Ασίνη | αρχαία Κορώνη | Κορώνη |
| Νέα Κορώνη | Κολωνίδες | Καντιάνικα | Νέα Κορώνη |  |
| Βουνάρια | Καστέλλια | Βουνάρια |  |

Δείτε επίσης
------------

* Δήμος Κορώνης (1835 - 1912)

Παραπομπές
----------

1. ↑  «An Inventory of Archaic and Classical Poleis». (Αγγλικά) *Inventory of Archaic and Classical Poleis*. 2004.
2. ↑  «ΙΣΤΟΡΙΑ ΤΗΣ ΚΟΡΩΝΗΣ».
3. ↑  Κουμάνης, Αιμίλιος; Φιλιππίδης, Θοδωρής; Βλάχου, Έρικα (1999). *Το κάστρο της Κορώνης και ευρύτερης περιοχής: Αγία Ελεήστρα*. .
4. ↑  «ΑΡΙΣΤΟΜΕΝΗΣ Ο ΜΕΣΣΗΝΙΟΣ - ΑΡΧΑΙΑ ΚΟΡΩΝΗ, ΠΕΤΑΛΙΔΙ ΜΕΣΣΗΝΙΑΣ».
5. ↑  «ΚΑΣΤΡΟΛΟΓΟΣ - ΚΑΣΤΡΟ ΚΟΡΩΝΗΣ».
6. ↑  «ΜΑΝΙΑΤΑΚΕΙΟ ΙΔΡΥΜΑ - Η ΙΣΤΟΡΙΚΗ ΔΙΑΔΡΟΜΗ ΤΩΝ ΚΑΣΤΕΛΛΙΩΝ» (PDF).

Πηγές
-----

* Greek Travel Pages - Αρχαίες πηγές, Κορώνη (Αρχαία πόλη), Πεταλίδι

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Ελλάδα
 |

 |
Συντεταγμένες: 37°57′S 72°26′W﻿ / ﻿37.950°S 72.433°W﻿ / -37.950; -72.433

Το **Κογιπούγι** (ισπανικά: *Collipulli*) είναι μια πόλη και κοινότητα που αποτελεί μέρος της Επαρχίας Μαγιέκο στην Περιοχή Αραουκανία στη νότια Χιλή. Το όνομά του σημαίνει «χρωματισμένα εδάφη» στη γλώσσα Μαπούτσε ομιλούμενη στην περιοχή. Έχει πληθυσμό 22.354 κατοίκους (2005) και έκταση 1296 km².

Η πόλη ιδρύθηκε στις 22 Νοεμβρίου 1867, ως ένα στρατιωτικό οχυρό κατά τη διάρκεια της κατοχής της Αραουκανία. Το φρούριο προστατεύθηκε από τις αμυντικές τάφρους και τους ξύλινους πασσάλους, και στηρίχθηκε από μια σειρά των γεφυρών που τοποθετήθηκαν πάνω από τον ποταμό Μαγιέκο και τους παραπόταμούς του. Άλλα οχυρά ιδρύθηκαν στην περιοχή, και οι άποικοι ήρθαν σύντομα, αναπτύσσοντας το έδαφος για τη γεωργία.

Η οδογέφυρα Μαγιέκο, ένα Εθνικό Μνημείο που βρίσκεται στο Κογιπούγι.
Η οδογέφυρα Μαγιέκο, σήμερα ένα εθνικό μνημείο, άνοιξε επίσημα στις 26 Οκτωβρίου 1890, από τον Πρόεδρο Μανουέλ Μπαλμασέδα. Η οδογέφυρα χρησιμεύσε ως ένα γρήγορο και αποτελεσματικό σύστημα μεταφορών για το εμπόριο. Υπέστη κάποια ζημιά στον μεγάλο σεισμό της 27 Φεβρουαρίου 2010.

Η οικονομία του Κογιπούγι βασίζεται στη γεωργία, τη δασοκομία και τις υπηρεσίες. Αν και η πλειοψηφία του εδάφους είναι κατάλληλη για τη γεωργία, μια αυξανόμενη περιοχή έχει αφιερωθεί στη δασοκομία τα τελευταία χρόνια.

Παραπομπές
----------

1. ↑  Ανακτήθηκε στις 14  Νοεμβρίου 2018.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Μαρτίου 2012. Ανακτήθηκε στις 17 Φεβρουαρίου 2014.

Εξωτερικοί σύνδεσμοι
--------------------

* Δήμος του Κογιπούγι
* Indicadores comunales de Collipulli en la Biblioteca del Congreso Nacional de Chile[*νεκρός σύνδεσμος*] Κοινοτικοί δείκτες του Κογιπούγι στη βιβλιοθήκη του Κογκρέσου της Χιλής (Ισπανικά)
Ο **Κράγος** είναι ένα βουνό στην Τουρκία, εκεί όπου ήταν η αρχαία Λυκία, στη Μικρά Ασία. 

Ο Στράβωνας, η περιγραφή του οποίου είναι από τα δυτικά προς τα ανατολικά, μετά το ακρωτήριο της Τελμησσού αναφέρει τον Αντικράγο, όπου βρισκόταν η Καρμυλησσός και μετά ο Κράγος ο οποίος έχει οκτώ κορυφές, και η ομώνυμη πόλη Κράγος. Τα Πίναρα στο εσωτερικό βρισκόταν στους πρόποδες του Κράγου. Υπάρχουν νομίσματα της πόλης του Κράγου κατά τη ρωμαϊκή αυτοκρατορική περίοδο, με την επιγραφή *Λυκιων Κρ.* ή *Κρα.* ή *Κραγ.* Η έκταση του Αντικράγου και του Κράγου αναπαρίσταται στο χάρτη των Spratt και Forbes να εκτείνεται από τα νότια από την περιοχή της Τελμησσού, και να σχηματίζει το δυτικό όριο της χαμηλότερης λεκάνης του ποταμού Ξάνθου. Το νοτιότερο κομμάτι είναι ο Κράγος. Στο χάρτη της Καραμανίας του Φράνσις Μποφόρ σημειώνεται στα 1.828 μέτρα.

Η εξερεύνηση αυτής της ακτής από τον Μποφόρ άρχισε από το Γεντιμπουρούν (Yedy-Booroon, κυριολεκτικά "επτά μύτες", επτά κορυφές), μια σειρά από ψηλά και απότομα βουνά τα οποία φαίνεται ότι ήταν ο αρχαίος Κράγος της Λυκίας. Τα ερείπια των Πινάρων βρίσκονται, εκεί που τα περιγράφει ο Στράβωνας, στην ανατολική μεριά αυτής της οροσειράς, περίπου στα μισά μεταξύ της Τελμησσού και το τέλος της οροσειράς στη νότια ακτή. Υπάρχει ένα πέρασμα μεταξύ των κορυφών του Κράγου και του Αντικράγου. Μεταξύ των κορυφών υπάρχει ένα οροπέδιο στα 1.219 μέτρα πάνω από το επίπεδο της θάλασσας, και πάνω από αυτό υψώνεται η ψηλότερη κορυφή του Κράγου, 762 μέτρα πάνω από αυτό το σημείο. Το πρώτο μισό της ανάβασης από το οροπέδιο είναι μέσω πυκνού δάσους, ενώ το υπόλοιπο σε γυμνό βράχο. Από την κορυφή μπορεί κανείς να έχει θέα ολόκληρης της πεδιάδας του Ξάνθου, και των φαραγγιών του Μασσίκυτου, ο οποίος βρίσκεται ανατολικά αυτής της πεδιάδας. Η πλευρά προς τη θάλασσα είναι τόσο απότομη, που από αυτή την ψηλή κορυφή τα κύματα φαίνονται να σκάνε άσπρα στη βάση αυτού του απόκρημνου ορεινού όγκου. Φαίνεται ότι ο Στράβωνας είναι σωστός στην περιγραφή του μιας κοιλάδας που χωρίζει τον Αντικράγο από τον Κράγο, και το ψηλότερο κομμάτι, το οποίο υψώνεται πάνω από τη θάλασσα στις Επτά Κορυφές, φαίνεται ότι είναι η επτά κορυφές για τις οποίες μιλάει ο Στράβωνας. Υπήρχε σύμφωνα με το Σκύλακα και τον Πλίνιο (τόμος 27) ένα ακρωτήριο Κράγος, το οποίο πρέπει να ήταν η Επτά Κορυφές. Η *Ιερά Άκρα* του Σταδιασμού επίσης φαίνεται ότι είναι οι Επτά Κορυφές. Η τοποθεσία του Κράγου μεταξύ του Ξάνθου και της Τελμησσού αναφέρεται από τον Πομπόνιο Μέλα, ο οποίος και αυτός μάλλον εννοεί το ίδιο μέρος της οροσειράς. 

Οι βράχοι και τα δάση του Κράγου κάποιες φορές αναφέρονται σε ποιητικά έργα σαν την περιστασιακή κατοικία της Ντιάνα (η αντίστοιχη της Αρτέμιδος θεά των λατίνων). Εδώ τέλος σύμφωνα με πηγή που αναφέρει ο Στέφανος ο Βυζάντιος (στο λήμμα Κράγος), ήταν τα λεγόμενα θεῶν ἀγρίων ἄντρα (τα σπήλαια των άγριων θεών).

Παραπομπές
----------

1. ↑  *Lycia*, vol. ii.
2. ↑  *Karamania*, p. 1.
3. ↑  *Lycia*, *op. cit.*, vol. ii. p. 301.
4. ↑  Horace, Carm. i. 21.)

Συντεταγμένες: 36°23′02″N 29°11′06″E﻿ / ﻿36.384°N 29.185°E﻿ / 36.384; 29.185
Στην ελληνική μυθολογία με το όνομα **Νικόστρατος** είναι γνωστός ένας γιος του βασιλιά της Σπάρτης Μενελάου και της συζύγου του, της Ωραίας Ελένης. Αδέλφια του Νικόστρατου ήταν η Ερμιόνη, ο Μορράφιος, ο Αιθιόλας, ο Θρόνιος, ο Πλεισθένης ο Νεότερος και η Μελίτη.

Στο σημερινό πολιτισμό
----------------------

Παρόλο που δεν είναι σημαντικός χαρακτήρας στις περισσότερες αναφορές του Τρωικού Πολέμου, είναι ο κεντρικός χαρακτήρας του βιβλίου "Η τύχη της Τροίας", μια σύγχρονη εκδοχή της ιστορίας από τον Ρότζερ Λάνσελιν Γκριν.

Παραπομπές
----------

1. ↑  Παυσανίας: (αρχαία ελληνικά) *Ελλάδος περιήγησις*.
2. ↑  Laurentian Scholiast. *Catalogue of Women*. 539, on Sophocles' *Electra*.
3. ↑  Pseudo-Apollodorus. **Bibliotheca**. 3.11.1.
Συντεταγμένες: 35°8′25.68199″N 32°50′5.36777″E﻿ / ﻿35.1404672194°N 32.8348243806°E﻿ / 35.1404672194; 32.8348243806

Για άλλες χρήσεις, δείτε: Ντενιζλί (αποσαφήνιση).
Αυτό το λήμμα αφορά το χωριό της ΤΔΒΚ.  Για τη συνοικία της Κυπριακής Δημοκρατίας, δείτε: Ξερός.  

Το **Ντενιζλί** είναι χωριό της επαρχίας Λέφκε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία ονομάζεται Ξερός και αποτελεί συνοικία της κοινότητας Καραβοστάσι. Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

|  |  |  |  |
| --- | --- | --- | --- |
| 

| π • σ • ε
Επαρχία Λέφκε |
| --- |
|  |
| 
* Γεντίνταλγκα
* Γεσίλγιουρτ
* Γεσίλιρμακ
* Γιουκάρι Γεσίλιρμακ
* Γκαζιβερέν
* Γκεμίκοναϊ
* Ερένκιοϊ
* Λέφκε
* Μπαγλίκιοϊ
* Μπαντεμλίκιοϊ
* Ντενιζλί
* Ντοαντζί
* Ομερλί
* Τάσκιοϊ
* Τάσπιναρ
* Τζενγκίζκιοϊ
* Τσαμλίκιοϊ
 |

 |
Συντεταγμένες: 42°4′9″N 48°17′45″E﻿ / ﻿42.06917°N 48.29583°E﻿ / 42.06917; 48.29583

To **Ντερμπέντ** (ρωσικά: Дербе́нт, περσικά: دربند, αζέρικα: Dərbənd) 
είναι πόλη στο Νταγκεστάν στη Ρωσία, δίπλα στην Κασπία Θάλασσα, βόρεια των ρωσικών συνόρων με το Αζερμπαϊτζάν. Είναι η νοτιότερα ευρισκόμενη πόλη της Ρωσίας, και η δεύτερη σημαντικότερη πόλη του Νταγκεστάν. Έχει πληθυσμό 123.008 κατοίκους σύμφωνα με την απογραφή του έτους 2017, αυξημένο κατά 45.000 περίπου κατοίκους σε σχέση με τον αντίστοιχο του έτους 1989.

Το Ντερμπέντ καταλαμβάνει το στενό διάδρομο ανάμεσα στην Κασπία Θάλασσα και την οροσειρά του Καυκάσου που ενώνει τις στέπες της Ευρασίας στα βόρεια με το υψίπεδο του Ιράν στα νότια.

Το Ντερμπέντ ισχυρίζεται ότι κατέχει τον τίτλο της παλαιότερης πόλης στη Ρωσία, με ιστορικά ντοκουμέντα που ανάγονται στον 8ο αιώνα μ.Χ. Εξαιτίας της στρατηγικής του θέσης, άλλαξε αφέντες πολλές φορές, αποτελώντας τμήμα περσικών, αραβικών, μογγολικών, τιμουριδικών, σιρβανικών, και άλλων ιρανικών βασιλείων. Τον 19ο αιώνα, η πόλη πέρασε από τα χέρια των Ιρανών σε αυτά των Ρώσων με τη Συνθήκη του Γκουλιστάν το 1813.

Παραπομπές
----------

1. ↑  (Ρωσικά) *OKTMO*. www.gks.ru/metod/classifiers.html. Ανακτήθηκε στις 20  Οκτωβρίου 2015.
2. ↑  www.gks.ru/dbscripts/munst/munst82/DBInet.cgi.
3. ↑  www.gks.ru/free\_doc/doc\_2018/bul\_dr/mun\_obr2018.rar. Αρχειοθετήθηκε από το πρωτότυπο στις 26  Ιουλίου 2018.
4. ↑  «26. Численность постоянного населения Российской Федерации по муниципальным образованиям на 1 января 2018 года». Federal State Statistics Service. Ανακτήθηκε στις 23  Ιανουαρίου 2019.
5. ↑  Wikisource Μπέινς, Τ.Σ. επιμ. (1878). «Derbend». *Εγκυκλοπαίδεια Μπριτάνικα*. **7** (9η έκδοση). Νέα Υόρκη: Charles Scribner's Sons, σελ. 105.
6. ↑  Derbent - Russia’s oldest city: 5,000 and counting Αρχειοθετήθηκε May 15, 2012, στο Wayback Machine.
7. ↑  Timothy C. Dowling *Russia at War: From the Mongol Conquest to Afghanistan, Chechnya, and Beyond* p 728 ABC-CLIO, 2 dec. 2014 (ISBN 1598849484)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149036475
* LCCN: n88249472
* SUDOC: 027224856
* BNF: cb119313178 (data)
* NKC: ge997458

 |

 |
Στην Αρχαία ελληνική μυθολογία ή **Κτιμένη** ήταν πριγκίπισσα από την Ιθάκη, μικρότερη κόρη του βασιλιά Λαέρτη και της Αντίκλειας. Ο αδελφός της ήταν ο Οδυσσέας, γνωστός από την Οδύσσεια του Ομήρου. Η Κτιμένη μεγάλωσε με τους γονείς της υπό την φροντίδα του υπηρέτη Εύμαιου που είχε ισότιμη μεταχείριση, παντρεύτηκε τον Ευρύλοχο της Σάμου, έχοντας τεράστια προίκα. Ο σύζυγος της συνόδευσε τον Οδυσσέα στην Τροία, αλλά, όπως όλοι οι υπόλοιποι άντρες του πληρώματος, πέθανε πριν επιστρέψει στην πατρίδα του.

Παραπομπές
----------

1. ↑  Gardner, Dorsey (1887). Webster's Condensed Dictionary. George Routledge and Sons. σ. 716
2. ↑  Όμηρος, Οδυσσέας, 15.363–364
3. ↑  Όμηρος, Οδυσσέας, 15.363
4. ↑  Pierer's Universal-Lexikon, Volume 9. Altenburg 1860, σ. 868
5. ↑  Όμηρος, Οδυσσέας, 15.365–367

Πηγές
-----

* Homer, The Odyssey with an English Translation by A.T. Murray, PH.D. in two volumes. Cambridge, MA. Harvard University Press; London, William Heinemann, Ltd. 1919
* Gardner, Dorsey (1887). Webster's Condensed Dictionary. George Routledge and Sons
**Η Νιλγκιούν Μπελγκιούν** (*Nilgün Belgün*, 18 Μαρτίου 1953) είναι Τουρκάλα ηθοποιός και παρουσιάστρια.

Ζωή και καριέρα
---------------

Σπούδασε στο Ειδικό Λύκειο Şişli και αργότερα στο Δημοτικό Ωδείο της Κωνσταντινούπολης. Ξεκίνησε την καριέρα της το 1973.

Πρώτα ανέβηκε στη σκηνή στο θέατρο Devekuşu Cabaret και στη συνέχεια εργάστηκε ως ηθοποιός σε διάφορες τοποθεσίες. Αφού εμφανίστηκε σε πολλές τηλεοπτικές σειρές και ταινίες, το επίτευγμα της ήρθε το 1990 με τον ρόλο της στο *Bir Başka Gece*. 

Εκτός από την καριέρα της στην υποκριτική, έκανε διάφορα είδη παρωδιών σε ψυχαγωγικές εκπομπές στην τηλεόραση. Έγραψε επίσης βιβλία και εργάστηκε για την εκστρατεία ευαισθητοποίησης της Τουρκικής Εμμηνόπαυσης και της Οστεοπόρωσης. Στη συνέχεια παρουσίασε προγράμματα στα κανάλια Star TV και TV8.

Παραπομπές
----------

1. ↑  «Nilgün Belgün kimdir?». 27 Μαΐου 2016. Ανακτήθηκε στις 7 Αυγούστου 2020.
2. ↑  «Nilgün Belgün kimdir, nereli ve kaç yaşında? Nilgün Belgün hayatı». 28 Μαρτίου 2019. Ανακτήθηκε στις 7 Αυγούστου 2020.

Εξωτερικοί σύνδεσμοι
--------------------

* Νιλγκιούν Μπελγκιούν στην IMDb
* Νιλγκιούν Μπελγκιούν στο Instagram

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 295953406
* ISNI: 0000 0004 0018 943X
* GND: 1029852529

 |

 |
Η **κουζίνα των Κόμι** αποτελείται από την κουζίνα της Δημοκρατίας των Κόμι στο βορειοανατολικό τμήμα της Ευρωπαϊκής Ρωσίας και των Κόμι, και χαρακτηρίζεται από την πλούσια χρήση των τοπικών τροφίμων.

Σημαντικές διαφορές ξεχωρίζουν τις τάσεις των Κόμι στο δείπνο στις βόρειες και νότιες περιοχές της πατρίδας τους. Στις βόρειες περιοχές όπου βοσκούνται και κυνηγούνται τάρανδοι το κρέας τρώγεται καθημερινά, αλλά όχι στον πιο αγροτικό νότο. Στο νότο, τα ψάρια κατέχουν μια σημαντική θέση στα τραπέζια. Τα γουρούνια και πουλερικά τρώγονται λιγότερο συχνά.

Οι γυναίκες των Κόμι είναι λάτρης του ψησίματος της πίτας ψαριού "τσερινιάν" στις εορταστικές οικογενειακές στιγμές. Το εξαιρετικά δημοφιλές "Φεστιβάλ Πίτας Ψαριού" (Τσερινιάν γκαζ) πραγματοποιείται κάθε χρόνο την τελευταία Κυριακή του Ιουνίου στο χωριό Μπιζόβαγια στην επαρχία Πετσόρα.
Ο **κρουκσίτης** είναι σεληνιούχο ορυκτό που αποτελείται από χαλκό, σελήνιο, θάλλιο και άργυρο.

Χαρακτηριστικά
--------------

Ο χημικός του τύπος αναφέρεται είτε ως Cu7(Tl,Ag)Se4 ή ως (Cu,Tl,Ag)2Se. Σχηματίζεται με καθίζηση υδροθερμικών ρευστών και περιέχει κατά μάζα: 16,3% Tl, 47,3% Cu, 2,9% Ag, και 33,6% Se.

Ο κρουκσίτης είναι αδιαφανές μεταλλικό ορυκτό σε απόχρωση από γαλαζωπό γκρι ως ροζαλί καφέ που κρυσταλλώνεται στο τετραγωνικό σύστημα. Έχει σκληρότητα Μος 2,5-3 και ειδικό βάρος 6,9.

Όνομα και ανακάλυψη
-------------------

Ανακαλύφθηκε το 1866 στο Skrikerum της Σουηδίας και ονομάστηκε έτσι από τον Ουίλιαμ Κρουκς (1832-1919), ο οποίος ανακάλυψε το στοιχείο θάλλιο.

Παραπομπές
----------

1. ↑   Mindat

Βιβλιογραφία
------------

* Berger, Rolf A.; Sobott, Robert J. (1987). «Characterization of TlCu7S4, a crookesite analogue». *Monatshefte für Chemie Chemical Monthly* **118**: 967. doi:10.1007/BF00815324.
* Berger, R..A. (1987). «Crookesite and sabatierite in a new light A crystallographer's cornrnent». *Zeitschrift für Kristallographie* **181**: 241–249. doi:10.1524/zkri.1987.181.1-4.241. Bibcode: 1987ZK....181..241B. .
Ο **Κωνσταντίνος Δημητριάδης** (; - 1884) ήταν Έλληνας πολιτικός του 19ου αιώνα.

Βιογραφικά στοιχεία
-------------------

Γεννήθηκε στην Κάρυστο και έμαθε τα πρώτα γράμματα στη Σύρο. Σπούδασε στο Εθνικό Πανεπιστήμιο. 

Γρήγορα ανήλθε στα ψηλότερα διοικητικά αξιώματα. Επί Όθωνα εξελέγη πολλές φορές βουλευτής Καρύστου, αναδείχτηκε ένας των σπουδαιότερων ρητόρων της βουλής, έγινε διευθυντής της Διοικητικής Αστυνομίας Αθηνών και Πειραιώς, και τιμήθηκε με παράσημο για τις υπηρεσίες του στις ανταρσίες της Εύβοιας το 1847.

Μετά τον Όθωνα επανεκλέγει ακόμα πολλές φορές βουλευτής Καρύστου. Αποσύρθηκε από βουλευτής και διορίστηκε νομάρχης σε πολλούς νομούς. Ως νομάρχης Κεφαλληνίας ίδρυσε νοσοκομείο, κατασκεύασε δρόμους και άλλα έργα. Στην Κέρκυρα κατασκεύασε νέα πτέρυγα φρενοκομείου και αναβάθμισε το λιμάνι γκρεμίζοντας τα Ενετικά τείχη. 

Πέθανε στις 20 Ιουνίου 1884.

Πηγές
-----

* Ιωάννης Αρσένης (1884). *Ποικίλη Στοά: Εθνική εικονογραφημένη επετηρίς*. Αθήνα: Επί του Τυπογραφείου Αττικού Μουσείου. Αρχειοθετήθηκε από το πρωτότυπο στις 19 Αυγούστου 2010. Ανακτήθηκε στις 17 Μαΐου 2010.
Το **Κουρσουμλί Αν** (τουρκικά: *Kurşunlu han*, σλαβομακεδονικά: Куршумли ан‎) είναι ένα Οθωμανικό χάνι που βρίσκεται στην Παλιά Πόλη των Σκοπίων της Βόρειας Μακεδονίας. Συγκεκριμένα, βρίσκεται στην περιοχή του Μουσείου της Βόρειας Μακεδονίας, ενώ έχει λειτουργήσει ως πανδοχείο και φυλακή.

Το Κουρσουμλί Αν χτίστηκε τον 15ο ή 16ο αιώνα. Υπήρχαν στάβλοι για 100 άλογα.

Οι τοίχοι σχηματίζουν ένα τετράγωνο, αλλά η στέγη αποτελείται από σχήμα θόλου πυραμίδας. Οι τρούλοι ήταν αρχικά καλυμμένοι με μόλυβδο, και γι' αυτό το χάνι ονομάζεται και «Παζάρι του Μόλυβδου». Τα δωμάτια στο ισόγειο χρησιμοποιούνταν ως αποθήκες, ενώ ο πάνω όροφο για τα υπνοδωμάτια. Το κτίριο επίσης είχε δωμάτια για τα ζώα.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑  «Kursumli An». *Archnet*. 2015. Ανακτήθηκε στις 1 Ιουλίου 2016.
3. ↑  «Kursumli-An». *The place where I live - we investigate its past*. Ανακτήθηκε στις 1 Ιουλίου 2016.

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
Το **ορκίνι** (διωνυμική ονομασία: *Auxis rochei*) είναι πελαγικό ψάρι της οικογένειας των σκομβριδών του γένους θύννος. Είναι στενά συνδεδεμένο με την πόλη της Ιερισσού, στο τρίτο πόδι της Χαλκιδικής. Γνωστό από τα αρχαία χρόνια, το ορκίνι αποτελεί έναν από τους σημαντικούς θαλασσινούς μεζέδες της περιοχής.
Κοινά λέγεται και **κοπάνι**, **βαρελάκι**, **κοπανέλι**,**τουμπαρέλι**, **τερνέττα**.

Περιγραφή
---------

Αλιευμένα ορκίνια. Φωτό: Χρήστος Καραστέργιος.
Το μήκος του ορκινιού φτάνει τα 50 εκατοστά και το βάρος του τα 2 κιλά.  Ένα ιδιαίτερο χαρακτηριστικό του ψαριού είναι το άνω χείλος του, που εκτείνεται ως το ύψος του ματιού. Επίσης, το χρώμα στο πρώτο ραχιαίο πτερύγιο είναι μαύρο με εξαίρεση το ένα τέταρτο. Στο ορκίνι τα ραχιαία πτερύγια (1ο και 2ο) δεν είναι σε επαφή αλλά σε απόσταση. 

Έχει αξιοσημείωτη ταχύτητα πλεύσης και, με αφετηρία τη Μαύρη Θάλασσα κατέρχεται προς τη Μεσόγειο μέσω του Αιγαίου, φτάνοντας, σε αναζήτηση φαγητού και χώρου αναπαραγωγής, στον Κόλπο της Ιερισσού τον τελευταίο μήνα της άνοιξης.. Απαντάται σε βάθη από 10 έως 100 μέτρα.

Ιστορικά στοιχεία
-----------------

Το ορκίνι είναι γνωστό από τα αρχαία χρόνια και αποτελούσε βασικό είδος διατροφής για τους κατοίκους της αρχαίας Ακάνθου, στα νομίσματα της οποίας απεικονίζεται. Με την ονομασία αυτή απαντάται σε έγγραφο της Μονής Ζωγράφου με τη φράση "της των ορκίνων αλιείας", το οποίο χρονολογείται από τον 14ο αιώνα (1331).

Λαϊκή παράδοση
--------------

Η από αρχαιοτάτων χρόνων διατροφική εξάρτηση των κατοίκων της σημερινής Ιερισσού από το εν λόγω ψάρι, οδήγησε στο να τους δοθεί το προσωνύμιο "Ορκινάδες".Το ψάρι μαγειρεύεται κοκκινιστό ή παστώνεται και συνήθως συνοδεύεται με ούζο.

Παραπομπές
----------

1. 1 2  Collette, B.; Acero, A.; Amorim, A.F. *και άλλοι*. (2011). «*Auxis rochei*». *The IUCN Red List of Threatened Species* **2011**: e.T170355A6765188. doi:10.2305/IUCN.UK.2011-2.RLTS.T170355A6765188.en.
2. ↑  Βάση δεδομένων ψαριών
3. ↑  Αλαβάνου, Ελευθερία (17 Ιουλίου 2020). «Ανατολική Χαλκιδική γεμάτη ιστορία και ιστορίες». *kathimerini.gr*. Ανακτήθηκε στις 1 Σεπτεμβρίου 2020.
4. ↑  psaria.eu
5. 1 2  Μαρία Μαθιοπούλου, Ορκίνι:Ένας γκουρμέ μεζές με μακρά παράδοση από την Ιερισσό, voria.gr, 10 Απριλίου 2020, ανακτήθηκε την 1η Σεπτεμβρίου 2020.
6. 1 2  Βαρβαρέσσου, Αθηνά (11 Φεβρουαρίου 2020). «Το Ορκίνι και οι Ορκινάδες». *xalkidikipolitiki.gr*. Ανακτήθηκε στις 11 Φεβρουαρίου 2020.  (πρώτη δημοσίευση: περιοδικό "Κύτταρο Ιερισσού", τ. 19/2019.
7. ↑  Αφροδίτη Χρυσοχόου, Ένα ψάρι που συνδέει την ιστορία του με την Ιερισσό, ypaithros.gr, 8 Σεπτεμβρίου 2016, ανακτήθηκε την 1η Σεπτεμβρίου 2020.
8. ↑  Ιωάννης Π. Μαμαλάκης, "Το Άγιον Όρος (Άθως) διαμέσου των αιώνων, σελ. 113.
9. ↑  Ιερισσός, Επίσημος δικτυακός τόπος Δήμου Αριστοτέλη, ανακτήθηκε την 1η Σεπτεμβρίου 2020.
Ο **Ορλιάβα** (*κροατικά: Orljava*), είναι ποταμός στην Σλαβονία στην ανατολική Κροατία αριστερός παραπόταμος του Σάβα. Έχει μήκος 89 χιλιόμετρα (55 μίλια) και η λεκάνη απορροής του καλύπτει έκταση 1.494 τετραγωνικά χιλιόμετρα (577 τετραγωνικά μίλια).

Πηγάζει στις ορεινές δασώδεις περιοχές της Πσουν. Λαμβάνει εισροή μικρότερων ποταμών που υψώνονται στα βουνά της Πάπουκ και Ποζέσκα Γκόρα. Κοντά στο Σρέντνιε Σέλο στρίβει νοτιοανατολικά και στην Πλετέρνιτσα συγχωνεύεται με τον ποταμό Λόντζα που πηγάζει από Κρντια. Στη συνέχεια ρέει νότια κι αργότερα στρίβει προς τα νοτιοδυτικά, τελικά εκβάλλει στον ποταμό Σάβα ακριβώς δυτικά της Σλαβόνσκι Κόμπας.

Παραπομπές
----------

1. ↑  «Geographical and meteorological data» (PDF). *Statistical Yearbook*. Croatian Bureau of Statistics. 2009. Ανακτήθηκε στις 1 Ιουνίου 2011.

Εξωτερικοί σύνδεσμοι
--------------------

* Πολυμέσα σχετικά με το θέμα  Orljava στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 242728215

 |

 |
Ο **Ντέιβ Χάρντινγκ** (*Dave Harding*) είναι παλαίμαχος διεθνής ποδοσφαιριστής που αγωνιζόταν στη μεσαία γραμμή και μέλος της Εθνικής Αυστραλίας που συμμετείχε στο Μουντιάλ του 1974 στα γήπεδα της Δυτικής Γερμανίας.

Βιογραφικό
----------

Ο Χάρντινγκ γεννήθηκε στις 14 Αυγούστου του 1946 στο Λίβερπουλ της Αγγλίας και ξεκίνησε την καριέρα του στην Ρέξαμ. Αργότερα μετανάστευσε στην Αυστραλία όπου συνέχισε την σταδιοδρομία του αρχικά στην *Pan Hellenic* (την μετέπειτα Ολυμπίκ Σίντνεϊ) και μετέπειτα σε διάφορες ομάδες του αυστραλιανού πρωταθλήματος μέχρι το 1981 όταν και αποσύρθηκε από την ενεργό δράση.

Με την Εθνική Αυστραλίας αγωνίστηκε συνολικά 45 φορές πετυχαίνοντας 11 τέρματα.

Παραπομπές
----------

1. ↑  (πολλαπλές γλώσσες) *Transfermarkt*. 143082. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. eb03b90f.
*Το άρθρο αναφέρεται στον ποδοσφαιριστή. Για τον βουλευτή Κοζάνης με το ίδιο όνομα, δείτε Κώστας Ε. Κωνσταντινίδης.*
Ο **Κώστας Κωνσταντινίδης** (Γερμανία, 31 Αυγούστου 1972) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού.
Από τον Αύγουστο του 2019 είναι ο τεχνικός διευθυντής όλων των Εθνικών Ομάδων ποδοσφαίρου.

Καριέρα
-------

### Σε συλλογικό επίπεδο

Ξεκίνησε την καριέρα του από την ομάδα του Πιερικού το 1991 και επόμενος του σταθμός ήταν ο ΟΦΗ, με τον οποίο έγινε διεθνής.

Τον Δεκέμβριο του 1996 μεταγράφηκε στον Παναθηναϊκό, όπου καθιερώθηκε ως βασικός τόσο στο "τριφύλλι" όσο και στην εθνική ομάδα.

Οι πολύ καλές εμφανίσεις του τράβηξαν τα βλέμματα συλλόγων του εξωτερικού, έτσι το 1999 πήρε μεταγραφή για τη Χέρτα Βερολίνου. Ακολούθως αγωνίστηκε στην Μπόλτον (ως δανεικός από τη Χέρτα), στο Αννόβερο και στην Κολωνία.

Το 2005 επέστρεψε στην Ελλάδα και στον ΟΦΗ όπου αγωνίστηκε έως το 2007. Το καλοκαίρι του 2007 η Νέα Σαλαμίνα της Κύπρου έγινε ο νέος ποδοσφαιρικός του σταθμός, με τη φανέλα της οποίας κρέμασε τα ποδοσφαιρικά του παπούτσια το 2008.

### Στην εθνική Ελλάδας

Με την Ελλάδα αγωνίστηκε από το 1995 έως το 2003 και αποτελούσε ένα από τα βασικά στελέχη της. Σε 38 αγώνες σημείωσε 1 τέρμα.

Συμμετείχε στους προκριματικούς αγώνες του Euro 2004, όμως δεν ήταν στις επιλογές του Ότο Ρεχάγκελ για την τελική 23άδα που ταξίδεψε στην Πορτογαλία.

Παραπομπές
----------

1. ↑  Κostas Κonstantinidis, www.kicker.de
2. ↑  2006-07 Κώστας Κωνσταντινίδης ΟΦΗ, www.superleaguegreece.net[*νεκρός σύνδεσμος*]

Πηγές
-----

* Η καριέρα του Κώστα Κωνσταντινίδη στο National Football Teams
* Το προφίλ του Κώστα Κωνσταντινίδη στο transfermarkt
* Προφίλ στο insports.eu[*νεκρός σύνδεσμος*]
**Κτηνοτρόφος** είναι εκείνος που φροντίζει ζώα, έχοντας σκοπό να εκμεταλλευτεί εμπορικά είτε τα ίδια, είτε τα προϊόντα που προέρχονται από αυτά.

Οι ασχολίες ενός κτηνοτρόφου είναι καθημερινές (π.χ. η φύλαξη του κοπαδιού στα βοσκοτόπια, το άρμεγμα ή το μάζεμα των αυγών, ο καθαρισμός των χώρων που ζουν τα ζώα και τις στάνες, το πότισμα των ζώων, η περιποίηση των ζώων από αρρώστιες ή μικροτραυματισμούς κτλ), αλλά και εποχιακές (π.χ. το κούρεμα, η συγκέντρωση και η εμπορία του μαλλιού των ζώων, η παραγωγή τυριού, αλλαντικών, καπνιστών ή άλλων προϊόντων κτλ). Σε οργανωμένες κτηνοτροφικές μονάδες, κάποιες από τις παραπάνω εργασίες (π.χ. το τάισμα ή το άρμεγμα των ζώων), γίνονται με τη βοήθεια μηχανημάτων, ωστόσο η συμμετοχή του κτηνοτρόφου για την τήρηση του καθημερινού ή εποχιακού προγράμματος, είναι πάντα απαραίτητη.

Παλαιότερα για να γίνει κάποιος κτηνοτρόφος, αρκούσε η θέληση του για το επάγγελμα και η εμπειρία του, αφού κάθε κτηνοτρόφος ασχολούνταν με ένα είδος ζώου (π.χ. γιδοβοσκός, χοιροβοσκός, αγελαδοτρόφος κτλ). Σήμερα, απαιτούνται πιο ειδικές γνώσεις προκειμένου να επιτυγχάνεται γρηγορότερη αύξηση των παραγόμενων προϊόντων ή ταχύτερη ανάπτυξη των ζώων, οι οποίες αποκτώνται από τους κτηνοτρόφους μέσω γεωργοκτηνοτροφικών λυκείων, ή από Τ.Ε.Ε. ζωικής παραγωγής. Επιπλέον,παρέχονται και σπουδές σε τριτοβάθμιο επίπεδο στα Τ.Ε.Ι. ζωικής παραγωγής, αλλά και σε επίπεδο Α.Ε.Ι. στις Ανώτατες Γεωπονικές Σχολές

Μερικά από τα βασικά προσόντα ενός κτηνοτρόφου, θα πρέπει να είναι η αγάπη για την φύση και τα ζώα, η υπομονή και η ευαισθησία για τη φροντίδα τους, αλλά και η σωματική αντοχή. Παράλληλα, ένας κτηνοτρόφος θα πρέπει να διαθέτει συνέπεια, υπευθυνότητα αλλά και η ευσυνειδησία, προκειμένου να διασφαλίζεται εκτός της υγιεινής των ζώων και η προστασία της υγείας των καταναλωτών. 

Το επάγγελμα του κτηνοτρόφου θεωρείται ένα από τα πιο δύσκολα επαγγέλματα, αφού απαιτεί ανθυγιεινές συνθήκες εργασίας με εισπνοή δυσάρεστων οσμών, απασχόληση σε δύσκολες καιρικές συνθήκες, καθημερινή απασχόληση και για πολλές ώρες (τα ζώα χρειάζονται καθημερινή φροντίδα σε όλη τη διάρκεια του χρόνου, επομένως δεν υπάρχουν αργίες ή εορτές, ενώ οι εργασίες ξεκινούν πολύ νωρίς το πρωί και τελειώνουν αργά το βράδυ) κ.α.

Δείτε επίσης
------------

* Κτηνοτροφία
Ο **Κορράδος Α΄**, γερμ. Conrad/Cuno Ι (π. 1020 - 5 Δεκεμβρίου 1055) από τον Οίκο των Ετσονιδών ήταν δούκας της Βαυαρίας (1049-53).

Βιογραφία
---------

Ήταν γιος του Λιούντολφ κόμη του Ζύτφεν και της Ματίλντας. Ο Λιούντολφ ήταν γιος του Έτσο παλατινού κόμη της Λοθαριγγίας.

Το 1047 απεβίωσε ο Ερρίκος Β΄ των Αρντέν δούκας της Βαυαρίας και, έπειτα από 18 μήνες, ο Ερρίκος Γ΄ των Σαλίων της Γερμανίας έκανε τον Κορράδο Α΄ δούκα της Βαυαρίας. Ο Ερρίκος Γ΄ ακόμη δεν είχε αποκτήσει τέκνα και αρχικά τον προόριζε για διάδοχο. Αλλά ο Κορράδος Α΄ νυμφεύτηκε τη Γιούντιτ των Ποππονιδών, κόρη του Όθωνα Γ΄ δούκα της Σουαβίας, ενάντια στη θέληση του βασιλιά.

Ο Κορράδος Α΄ προσπάθησε να αυξήσει τη δύναμή του στη Βαυαρία και ήλθε σε ρήξη με τον Γκέμπχαρτ Γ΄ επίσκοπο του Ρέγκενσμπουρκ, θείο του Ερρίκου Γ΄, με αποτέλεσμα να κληθεί στην Αυλή στα τέλη του 1052 και να καθαιρεθεί. Στις αρχές του 1053 τοποθετήθηκε ο γιος του Ερρίκου Γ΄, ο Ερρίκος Η΄ ως δούκας της Βαυαρίας (Δ΄ ως βασιλιάς της Γερμανίας). Τότε ο Κορράδος Α΄ μετέβη στη Βαυαρία και εξεγέρθηκε, συμμαχώντας με τον Γουέλφο (των Παλαιών Γουέλφων) δούκα της Καρινθίας και τον Ανδρέα Α΄ της Ουγγαρίας. Προσπάθησε να φονεύσει τον βασιλιά και να λάβει τον θρόνο, αλλά το 1055 εγκαταλήφθηκε από τον Γουέλφο. Τελικά εξορίστηκε και απεβίωσε λίγο αργότερα το ίδιο έτος· τάφηκε στον ναό των Αγίων Μαρίας & Γκράντους το 1063.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  p68187.htm#i681863.
3. ↑  p68187.htm#i681863. Ανακτήθηκε στις 7  Αυγούστου 2020.

Πηγές
-----

* Lewald, Ursula, 'Die Ezzonen. Das Schicksal eines rheinischen Fürstengeschlechts', in Rheinische Vierteljahrsblätter 43 (1979) pp. 120–168

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80988566
* GND: 136685226

 |

 |
Στην ελληνική μυθολογία η **Κυάνη** ήταν μία Νύμφη (πιο συγκεκριμένα μια Ναϊάδα) από τη Σικελία, σύζυγος του Ανάπου. Από αυτή πήρε το όνομά της περίφημη πηγή στις Συρακούσες. Σύμφωνα με την παράδοση, η Κυάνη ήταν συμπαίκτρια της Περσεφόνης και κατά τη στιγμή της αρπαγής της προσπάθησε ανεπιτυχώς να εμποδίσει τον Πλούτωνα. Η Κυάνη από την οδύνη της για την απώλεια της φίλης της μεταμορφώθηκε στην παραπάνω πηγή (Οβιδίου *Μεταμορφώσεις*, 412 κ.ε.). Σύμφωνα όμως με άλλη εκδοχή, ο Πλούτων άνοιξε το έδαφος για να ανεβεί στον επάνω κόσμο και από τη σχισμή αυτή άρχισε να αναβλύζει η πηγή Κυάνη. Στις Συρακούσες υπήρχε ιερό της Κυάνης. Ο Διόδωρος Σικελιώτης γράφει ότι στην πηγή Κυάνη τελούσαν ετήσια εορτή, κατά την οποία βύθιζαν μέσα στο νερό θυσιασμένα ζώα (συνήθως ένα ταύρο), που ίσως αντικαθιστούσαν παλαιότερα ανθρώπινα θύματα. Η εορτή γινόταν προς τιμή της θεάς Δήμητρας, της Περσεφόνης και της Κυάνης, ενώ απέδιδαν την ίδρυσή της στον Ηρακλή. Η Κυάνη εικονίζεται πάνω σε ψηφιδωτά και αγγεία.

Με το όνομα Κυάνη αναφέρονται και δύο άλλα μυθικά πρόσωπα της ίδιας περιοχής (Μεγάλη Ελλάδα), που όμως ταυτίζονται μερικώς με το παραπάνω. Συγκεκριμένα, αναφέρεται μία κόρη του Κυανίππου από τις Συρακούσες, η οποία σκότωσε τον πατέρα της. Επίσης, μία κόρη του βασιλιά των Αυσόνων Λιπάρου, σύζυγος του Αιόλου, ο οποίος πήρε ως προίκα γι' αυτό το γάμο ένα μέρος από το βασίλειο του πατέρα της. Επίσης, στην ψευδομυθολογική τηλεοπτική σειρά «Ζήνα» επαναλαμβάνεται το όνομα «Κυάνη» ως όνομα Αμαζόνων οι οποίες αποτελούν διαδοχικές μετενσαρκώσεις του ίδιου προσώπου.

  

* Ο αστεροειδής **403 Κυάνη** (403 Cyane), που ανακαλύφθηκε το 1895, πήρε το όνομά του από τη μυθική Νύμφη.

Εξωτερικοί σύνδεσμοι
--------------------

* Η Νύμφη Κυάνη στο «Theoi.com»

Πηγές
-----

* Το αντίστοιχο άρθρο της αγγλόγλωσσης Wikipedia
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Γενικά με την ονομασία **ναυλωτής** ή **φορτωτής**, (Charterer), φέρεται το φυσικό ή νομικό πρόσωπο που παρέχει συγκεκριμένο φορτίο, (εμπόρευμα), σε κάποιο μέσον μεταφοράς, (όχημα, τρένο, πλοίο, αεροπλάνο κ.λπ.), στον εκναυλωτή έναντι ορισμένης αμοιβής, που καλείται κόμιστρο, ναύλος ή εισιτήριο αν πρόκειται για μετακίνηση του ίδιου προσώπου.

Γενικά
------

Στις χερσαίες, αεροπορικές και θαλάσσιες μεταφορές ο ναυλωτής μπορεί να είναι ο ιδιοκτήτης του φορτίου, ή ο εντολοδόχος εκπρόσωπος - πράκτορας εταιρείας, ή ακόμη και ο επιβάτης. Ειδικότερα 
στις θαλάσσιες μεταφορές ο ναυλωτής είναι εκείνος που νόμιμα μπορεί να υπογράψει σύμβαση μεταφοράς (ναυλοσύμφωνο) με τον πλοιοκτήτη η τον εφοπλιστή ή τον διαχειριστή συμπλοιοκτησίας ή άλλον εντολοδόχο των παραπάνω, όπως με ναυτικό πράκτορα και ναυλομεσίτη.

Σε όλες τις περιπτώσεις, πλην της δωρεάν μεταφοράς, ο ναυλωτής φέρει τον χαρακτήρα του εμπόρου και οι πράξεις που διενεργεί εκ της ιδιότητας αυτής εμπορικές.

Υποχρεώσεις του ναυλωτή
-----------------------

Οι υποχρεώσεις του ναυλωτή διακρίνονται ομοίως όπως και του εκναυλωτή σε α) προ της φόρτωσης και κατά τη φόρτωση και β)μετά τη φόρτωση και εκφόρτωση.

### Υποχρεώσεις προ και κατά φόρτωση

Ο Φορτωτής υποχρεούται κατά τα στάδια αυτά:

1. Να φέρει τα προς φόρτωση εμπορεύματα στον ενδεδειγμένο χώρο φόρτωσης, π.χ. αποθήκη, σταθμό, αεροδρόμιο, λιμένα κ.λπ. Ειδικότερα για λιμένες στον καθορισμένο προβλήτα, επί της προκυμαίας ή εντός φορτηγίδας, "κατα μήκος του πλοίου" (ή παραπλεύρως αυτού).
2. Να παραδώσει στον Εκναυλωτή ή αντιπρόσωπό του, (ή Πλοίαρχο του πλοίου), όλα τα απαραίτητα έγγραφα για την διενέργεια της φόρτωσης.

### Υποχρεώσεις μετά φόρτωση και εκφόρτωση

Ο Φορτωτής υποχρεούται στα στάδια αυτά:

1. Να καταβάλει τον συμφωνημένο ναύλο καθώς και τυχόν πρόσθετες παροχές λόγω υπεραναμονής (σταλίες), καθυστερήσεις παραλαβής του φορτίου κ.λπ.
2. Να καταβάλλει την καθορισμένη από τον νόμο τυχόν αποζημίωση, λόγω μη τήρησης της σύμβασης ναύλωσης από άσκηση του δικαιώματος της υπαναχώρησης. Και τέλος
3. Να παραδώσει στον εκναυλωτή ή αντιπρόσωπό του, (ή Πλοίαρχο του πλοίου), στον λιμένα εκφόρτωσης έγγραφη απόδειξη περί της παραλαβής του φορτίου.

* Δείτε σχετικά υποχρεώσεις, δικαιώματα και ευθύνες του εκναυλωτή.

Δείτε επίσης
------------

* Ναύλωση
* Φόρτωση πλοίου
Ο **Κώστας Κουμπλής** ήταν Έλληνας διεθνής ποδοσφαιριστής, γεννημένος το 1913. Έγινε γνωστός ως βασικός τερματοφύλακας της ομάδας του Άρη Θεσσαλονίκης κατά την κατάκτηση του πρωταθλήματος Ελλάδος της σεζόν 1931-32.

Καριέρα
-------

### Σε συλλογικό επίπεδο

Ο Κουμπλής αποτέλεσε μέλος της δεύτερης ομάδας του Άρη, από το 1927, σε ηλικία μόλις 14 ετών. Στις 22 Ιουνίου 1930, πραγματοποίησε την πρώτη του εμφάνιση με την πρώτη ομάδα, όταν κλήθηκε να αντικαταστήσει τον τραυματία Κατράντζο, στον αγώνα εναντίον του Παναθηναϊκού για την τελική φάση του πανελλήνιου πρωταθλήματος, όπου οι δύο ομάδες αναδείχθηκαν ισόπαλες με 2-2. Μία εβδομάδα αργότερα, η παρουσία του ήταν καταλυτική στη νίκη του Άρη κατά του Ολυμπιακού, η οποία έδωσε στην ομάδα της Θεσσαλονίκης τη δεύτερη θέση.

Τη σεζόν 1930-31, αγωνίστηκε σε τρεις αγώνες του πρωταθλήματος με την ομάδα των "κίτρινων", καταλαμβάνοντας την τρίτη θέση στο πρωτάθλημα.

Ο Κουμπλής αγωνίστηκε ως βασικός τερματοφύλακας του Άρη την επόμενη χρονιά, όταν οι "κίτρινοι" κατέκτησαν για δεύτερη φορά το πρωτάθλημα, αν και στον πρώτο τελικό κυπέλλου, τη θέση κάτω από τα δοκάρια πήρε ο Κατράντζος.

Ο διοπτροφόρος τερματοφύλακας αγωνίστηκε δύο ακόμη σεζόν, συμμετέχοντας στο τελικό του κυπέλλου του 1933, όπου ο Άρης ηττήθηκε με 2-1 από τον Εθνικό. Σταμάτησε την ποδοσφαιρική του καριέρα σε ηλικία 22 ετών.

### Στην Εθνική Ελλάδας

Ο Κουμπλής είχε κληθεί επανειλημμένα στην ελληνική εθνική ομάδα, αλλά αγωνίστηκε μία μόνο φορά, στην ήττα από τη Ρουμανία με 3-0 για το Βαλκανικό Κύπελλο. Ο αγώνας πραγματοποιήθηκε στο Βελιγράδι στις 28 Ιουνίου 1932.

Παραπομπές
----------

1. ↑  Το πρωτάθλημα του 1932 | AllAboutARIS.com[*νεκρός σύνδεσμος*]
2. ↑  «ΕΘΝΙΚΗ ΕΛΛΑΔΟΣ 1929- 1938 - Tripod». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 16 Μαΐου 2015.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Κουμπλής Κώστας | aris.re
Ο **Νάσαρ** ήταν Βυζαντινός ναύαρχος επί αυτοκράτορος Βασιλείου Ά του Μακεδόνα (867-886). Ηγήθηκε μεγάλης αντεπίθεσης του βυζαντινού στόλου εναντίον των Αράβων, που διενεργούσαν πειρατικές επιδρομές στον ελλαδικό χώρο λεηλατώντας τα παράλια της Πελοποννήσου, όπως επίσης και τα νησιά του Ιονίου Ζάκυνθο και Κεφαλλονιά. Σύμφωνα με το Συνεχιστή του Θεοφάνη, το 879 ο εμίρης της Αφρικής (Τυνησία) «*κατά της Ρωμαϊκής επικρατείας εξώρμησε και τα μεταξύ ληϊζόμενος και πολλά σώματα λαμβάνων αιχμαλώτων*». Ο Νάσαρ, παρά τα μεγάλα προβλήματα πειθαρχίας που αντιμετώπιζε ο στόλος του (στη Μεθώνη της Πελοποννήσου λιποτάκτησε μεγάλο μέρος των κωπηλατών) κατάφερε να αιφνιδιάσει τους Άραβες στο Ιόνιο, καταστρέφοντας μεγάλο μέρος του στόλου τους (*ναυμαχία της Κεφαλονιάς*). Ακολούθως καταδίωξε τους Άραβες μέχρι τη Σικελία. Εκεί καταναυμάχησε ξανά τον αραβικό στόλο στις Λιπάρες νήσους, βορείως της Σικελίας και κατέλαβε τον Τάραντα.

Παραπομπές-Βιβλιογραφία
-----------------------

1. ↑  Ιστορία του Ελληνικού Έθνους, Εκδοτικής Αθηνών, τόμος Η΄, σελ.56

Πηγές
-----

* Ιστορία του Ελληνικού Έθνους, Εκδοτικής Αθηνών, τόμος Η΄
* Εγκυκλοπαίδεια ΠΑΠΥΡΟΣ ΛΑΡΟΥΣ ΜΠΡΙΤΑΝΝΙΚΑ, τόμος 38, σελ. 374
Ο **Κώστας Μαγγίνας** είναι έλληνας κιθαρίστας και συνθέτης.

Βιογραφία
---------

Γεννήθηκε στην Αθήνα το 1962. Σπούδασε κιθάρα στο Εθνικό Ωδείο Αθηνών και στο Ωδείο Βορείου Ελλάδος. Το 1987 συνέχισε με υποτροφία τις σπουδές του στο Μουσικό Κολέγιο Μπέρκλι (Berklee College of Music) της Βοστώνης, όπου ήρθε σε επαφή και έπαιξε με μουσικούς όπως ο Ρίκι Φορντ (Ricky Ford), ο Μιλτ Χίντον (Milt Hinton), ο Ραν Μπλέικ (Ran Blake), ο Κένι Μπαρέλ (Kenny Burrell), Ο Χιούστον Πέρσον (Houston Person), ο Τσαρλς Ντέιβις (Charles Davis). Το 1991 επέστρεψε και από τότε δραστηριοποιείται στην Ελλάδα.

Έχει περιοδεύσει σε όλη τη χώρα και στα Βαλκάνια, με δικά του σχήματα και με μουσικούς όπως ο Λι Κόνιτς (Lee Konitz), ο Μαρκ Τέρνερ (Mark Turner), ο Σαμ Νιούσομ (Sam Newsome), ο Ρομπ Ντίξον (Rob Dixon), ο Ρομπέρτο Γκάτο (Roberto Gatto), ο Ντανίλο Ρέα (Danilo Rea), ο Τρίλοκ Γκούρτου (Trilok Gurtu), ο Ρικ Μαργκίτσα (Rick Margitza). Έχει εμφανιστεί σε φεστιβάλ τζαζ, στο Μέγαρο Μουσικής Αθηνών, στις Γιορτές της Γης, σε συναυλίες στα πλαίσια του οργανισμού της Πολιτιστικής Πρωτεύουσας Θεσσαλονίκης και αλλού· έχει συνεργαστεί με τη χορευτική ομάδα «14η μέρα» και έχει συνθέσει για το Τρίτο Πρόγραμμα και για ντοκιμαντέρ της ελληνικής τηλεόρασης· έχει ασχοληθεί με το θέατρο, μεταξύ άλλων σε συνεργασία με το Στάθη Λιβαθινό. Ακόμη, έχει ασχοληθεί με τη διδασκαλία της τζαζ σε ωδεία.

Ο Κώστας Μαγγίνας μένει στη Θεσσαλονίκη.

Εργογραφία
----------

Αν και στις ζωντανές του εμφανίσεις ο Κώστας Μαγγίνας υπηρετεί κυρίως την τζαζ, στις κυκλοφορίες του (στη δισκογραφική εταιρεία Άνω Κάτω Ρέκορντς) υιοθετεί εξίσου στοιχεία από την ελληνική, την ξένη, αλλά και τη ροκ μουσική παράδοση:

* *Dialogues* (Ano Kato records ρει 2017)
* *Seven for a Secret* (Ano Kato records ρει 2022)
* *The Call*, με τον Πίτερ Σάλτσεφ (Ano Kato records ρει 2038)

Εξωτερικοί σύνδεσμοι
--------------------

* Συνέντευξη[*νεκρός σύνδεσμος*] στον Πάνο Αγγελόπουλο
* Προσωπική ιστοσελίδα του καλλιτέχνη
* Ιστοσελίδα αφιερωμένη στο *The Call*

Παραπομπές
----------

1. ↑  «Τρίτο Φεστιβάλ Τζαζ Σαντορίνης». Αρχειοθετήθηκε από το πρωτότυπο στις 20 Ιουλίου 2007. Ανακτήθηκε στις 14 Δεκεμβρίου 2010.
2. ↑  tvxs.gr, Κριτική Θεάτρου
3. ↑  «Σειρά ρει της Άνω Κάτω Ρέκορντς». Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 14 Δεκεμβρίου 2010.